Altres formes de protesta similars a l'empastissada són el llançament d'ous o de sabates. Un dels llançaments d'ous més famosos fou el perpetrat contra el canceller alemany Helmut Kohl el maig de 1991, en protesta per la unificació alemanya. El 1999, el ministre d'afers estrangers Joschka Fischer patia la mateixa sort en senyal de protesta contra la intervenció miliar d'Alemanya a la Guerra de Kosovo. En aquest cas però, en comptes d'ous, l'activista va utilitzar com a variant bosses de plàstic amb pintura. El 2003 l'actor Arnold Schwarzenegger també va ser atacat amb ous en plena campanya electoral per a esdevenir governador de l'estat de Califòrnia.